En bekymret beboer kontaktede politi og beredskab, der rykkede ud til eftersyn på en altan.

Nordjyllands Beredskab og Politi blev fredag formiddag kaldt ud til eftersyn på en altan på Vesterbro i Aalborg. En beboer på adressen havde henvendt sig, da pågældende var bekymret over en revne i altanens stålkonstruktionen. Ved eftersynet sikrede Nordjyllands Beredskab sig, at der ikke var akut nedfaldsfare, og det påligger nu bygningsejeren at få sikret eller udbedret skaden. Nordjyllands Politi var også til stede ved eftersynet. Borgerforslag om automatisk kontrol TV2 Nord har tidligere fortalt om 21-årige Thor Koch Søndergård fra Aalborg, der mirakuløst overlevede et fald på ti meter fra en altan i december. Et gelænder havde revet sig løs, og han faldt og lande på betonfliser i en baggård på Reberbansgade. Det har efterfølgende fået Thor Koch Søndergård til at lave et borgerforslag, fordi han ønsker en bedre kontrol med sikring og vedligeholdelse af altaner.